PMIndiaData/PMIndiaSum huggingface dataset:
وزیراعظم نے اونیک اوبوّا کو ان کی جینتی پرخراج عقیدت  پیش کیا

نئی دہلی ،11نومبر:وزیراعظم ، جناب نریندرمودی نے عظیم کنّڑ خانون جانباز اونیک اوبوّا کو ان کی جینتی کے خصوصی موقع پر سرخم کیاہے اورشاندار خراج عقیدت پیش کیاہے ۔جناب مودی نے کہاکہ اونیک اوبوّا سے ہمیں ہماری ناری شکتی کی علامت کے طورپر ترغیب حاصل ہوتی ہے۔ وزیراعظم نے ٹوئیٹ کیا: ‘‘ میں جرأت منداونیک اوبوّا کی جینتی کے خصوصی موع پرسرخم کرتاہوں ۔ ہم میں سے کوئی بھی کبھی بھی اس بے خوفی اورہمت کو نہیں بھول سکتا جس جرأت سے انوں نے اپنے عوام اور ثقافت کے تحفظ کی غرض سے زبردست لڑائی لڑی تھی۔ ان سے ہمیں ہماری ‘‘ناری شکتی ’’ کی ایک علامت کے طورپر ترغیب حاصل ہوتی ہے ۔ “ವೀರವನಿತೆ ಒನಕೆ ಓಬವ್ವ ಜಯಂತಿಯ ವಿಶೇಷ ಸಂದರ್ಭದಲ್ಲಿ ಅವರಿಗೆ ನಮನ ಸಲ್ಲಿಸುತ್ತೇನೆ. ತನ್ನ ಜನರು ಮತ್ತು ಸಂಸ್ಕೃತಿಯನ್ನು ರಕ್ಷಿಸಲು ಅವರು ತೋರಿದ ಧೈರ್ಯವನ್ನು ಎಂದಿಗೂ ಯಾರೊಬ್ಬರೂ ಮರೆಯಲು ಸಾಧ್ಯವಿಲ್ಲ. ಅವರು ನಮ್ಮ ನಾರಿ ಶಕ್ತಿಯ ಪ್ರತೀಕವಾಗಿ ನಮಗೆ ಸ್ಫೂರ್ತಿ ನೀಡುತ್ತಾರೆ.”
وزیر اعظم نے امتحانات پرلکھی گئی  اپنی نظم شیئر کرنے کے لیے کے وی    او این جی سی ، دہرا دون کی طالبہ کماری دیا کی ستائش کی

وزیر اعظم جناب نریندر مودی نےامتحانات پر لکھی گئی اپنی نظم شیئر کرنے کے لیے کے وی او این جی سی ، دہرا دوں کی طالبہ کماری دیا کی ستائش کی۔ کیندریہ ودیالیہ سنگٹھن کے ایک ٹویٹ کے جواب میں، وزیر اعظم نے کہا؛ ’’بہت تخلیقی! تناؤ سے پاک امتحانات بہترین امتحانات ہیں۔ ہم اس ماہ کی 27 تاریخ کو #ParikshaPeCharcha2023 کے دوران اس پر اور دیگر موضوع پر مزید بات چیت کریں گے۔‘‘ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( 209
سال 2022 کی برکس تجارتی مجلس کی افتتاحی تقریب میں وزیراعظم جناب نریندر مودی کے خطاب کا ترجمہ

عالی جناب، برکس تجارتی برادری کے رہنمایان، نمسکار! برکس کا قیام اس یقین کے ساتھ عمل میں لایا گیا تھا کہ ابھرتی ہوئی معیشتوں کا یہ گروپ عالمی ترقی کے انجن کے طور پر ابھر کر سامنے آئے گا۔ آج پوری دنیا کی توجہ کووڈ کے بعد کی بحالی پر مرکوز ہے۔ ایسے برکس ممالک کا کردار ایک بار پھر انتہائی اہم رہے گا۔ دوستو، عالمی وبا سے پیدا شدہ اقتصادی مسائل سے نمٹنے کے لئے ہم نے ہندوستان میں اصلاح، بہتر کار کردگی اور تبدیلی کا نسخہ اپنایا۔ اور اس لحاظ سے ہندوستانی معیشت کی کارکردگی نتائج سے ظاہر ہے۔ اس سال ہم 7.5 فیصد ترقی کی امید کر رہے ہیں، جو ہمیں سب سے تیزی سے ترقی کرنے والی ایک بڑی معیشت میں تبدیلی کرتی ہے۔ ابھرتے ہوئے نئے ہندوستان میں ہر شعبے میں انقلاب آفریں تبدیلیاں سامنے آ رہی ہیں۔ آج میں آپ کی توجہ 4 اہم پہلوؤں کی طرف مبذول کرانا چاہتا ہوں۔ اول یہ کہ یکنالوجی کی قیادت والی ترقی ہندوستان کے موجودہ اقتصادی بحالی کا ایک اہم ستون ہے۔ ہم ہر شعبے میں جدت طرازی کی تائید کر رہے ہیں۔ ہم نے خلاء، سمندری وسائل کے پائیدار استعمال، غیر مضر ہائیڈروجن، ماحول دوست توانائی ، ڈرونز، جیو –اسپیشیئل ڈاٹا وغیرہ جیسے کئی شعبوں میں اختراعی دوستانہ پالیسیاں مرتب کی ہیں۔ آج ہندوستان اختراعی حوالےسے دنیاکے بہترین ماحولیاتی نظاموں میں سےایک ہے، جو ہندوستان میں نئی صنعتوں کی بڑھتی ہوئی تعداد سے ظاہر ہوتا ہے۔ ہندوستان میں 70 ہزار سے زیادہ نئی صنعتوں میں 100 سے زیادہ اہم اور بڑی صنعتیں ہیں۔ ان کی تعداد میں مسلسل اضافہ ہو رہا ہے۔ دوئم یہ کہ عالمی وبا کے دوران بھی ہندوستان نے کاروبار کو آسان بنانے کی بہت سی کوششوں کو جاری رکھا تھا۔ کاروبار پر ضابطوں کی تعمیر کا بوجھ کم کرنے کے لئے ہزاروں قوانین میں تبدیلیاں کی گئیں۔ حکومت کی پالیسیوں اور طریقۂ کار کومزید شفاف بنانے اور مستقل مزاجی لانے کے لئے بڑے پیمانے پرکام کا سلسلہ جاری ہے۔ سوئم یہ کہ ہندوستان میں بنیادی ساختیاتی ڈھانچے کو بھی بڑے پیمانے پر بہتر بنایا جا رہا ہے اور اس کا دائرہ وسیع کیا جا رہا ہے۔ ا س کے لئے ہندوستان نے نیشنل ماسٹر پلان تیار کیا ہے۔ ہماری نیشنل انفراسٹرکچر پائپ لائن کے تحت 1.5 ٹریلین ڈالر کی سرمایہ کاری کے امکانات موجود ہیں۔ چوتھا یہ کہ جس طرح کا ڈیجیٹل انقلاب آج ہندوستان میں برپا ہے، اس کا عالمی سطح پر کبھی نظارہ نہیں کیا گیا تھا۔ ہندوستانی ڈیجیٹل معیشت کی قدر 2025 تک ایک ٹریلین ڈالر تک پہنچ جائے گی۔ ڈیجیٹل شعبے کی ترقی نے افرادی قوت میں خواتین کی حصہ داری کی بھی حوصلہ افزائی کی ہے۔ ہمارے آئی ٹی سیکٹر میں کام کرنے والے 4.4 ملین پیشہ وروں میں تقریباً 36 فیصد خواتین شامل ہیں۔ ٹیکنالوجی پر مبنی مالیاتی ہمہ جہتی کا سب سے زیادہ فائدہ بھی ملک کے دیہی علاقوں کی خواتین کو پہنچا ہے۔ برکس ویمن بزنس الائنس ہندوستان میں انقلاب برپا کرنے والی اس تبدیلی کا جائزہ لے سکتا ہے۔ اس طرح ہم اختراعی کوششوں کی قیادت میں اقتصادی بحالی پر مفید بات چیت کر سکتے ہیں۔ میں یہ تجویز پیش کرنا چاہوں گا کہ برکس تجارتی مجلس ہماری نئی صنعتوں کے درمیان باقاعدہ تبادلے کے لئے ایک پلیٹ فارم تیار کر سکتا ہے۔ مجھے اس بات کا یقین ہے کہ برکس تجارتی مجلس میں ہونے والی آج کی یہ بات چیت نہایت سودمند رہے گی۔ میں آپ سب کے لئے نیک خواہشات کا اظہار کرتا ہوں۔ شکریہ!
مرکزی کابینہ نے تیل اور گیس کے لئے اضافہ شدہ وصولی کے طریقوں کو فروغ دینے اور ان کی حوصلہ افزائی کے لئے پالیسی فریم ورک کی منظوری دی ہے

نئی دہلی، 12 ستمبر 2018، مرکزی کابینہ کی میٹنگ نے جس کی صدارت وزیراعظم جناب نریندر مودی نے کی،تیل اور گیس کی اندرون ملک پیداوار کو بڑھانے کے لئے ہائیڈرو کاربن کے موجودہ ذخیروں کی وصولی میں بہتری کی غرض سے تیل اور گیس کے لئے اضافہ شدہ وصولی (ا ی آر)/ بہتر وصولی (آئی آر) / غیر روایتی ہائیڈرو کاربن (یو ایچ سی) کی پیداوار کے طریقوں اور تکنیکوں کے سلسلے میں پالیسی فریم ورک کی منظوری دی ہے۔ ای آر نے تیل کی اضافہ شدہ وصولی (ای او آر) اور گیس کی اضافہ شدہ وصولی (ای جی آر) غیر روایتی ہائیڈرو کاربن ( یو ایچ سی) کی پیداوار کے طریقوں میں شیل تیل اور گیس کی پیداوار، ٹائٹ تیل اور گیس کی پیداوار، تیل شیل سے پیداوارگیس ہائیڈریٹس اور بھاری تیل شامل ہیں۔ اس پالیسی کا اسٹریٹجک مقصد تعلیمی اور ریسرچ اداروں، صنعتی اور تعلیمی تال میل کے ذریعہ ایک امدادی ماحولیاتی نظام قائم کرنا ہے اور یہ بھی مقصد ہے کہ تلاش اور پیداوار کی حوصلہ افزائی کے لئے کنٹریکٹوں سے کام لیا جائے کہ وہ ای آر/آئی آر/ی ایچ سی طریقے/ تکنیکیں استعمال کریں۔ اس پالیسی کا اطلاق تمام ٹھیکے والے علاقوں اور نامزد میدانوں میں ہوگا۔ امید ہے کہ اس پالیسی سے نئی سرمایہ کاری پیدا ہوگی۔ اقتصادی سرگرمیوں کو رفتار حاصل ہوگی اور روزگار مزید مواقع فراہم ہوں گے۔ اس پالیسی سے نئی اختراعی نوعیت کی اور اہم ٹکنالوجی استعمال ہوسکے گی اور موجودہ شعبوں کی پیداوار میں اضافے کے لئے ٹکنالوجیکل تعاون حاصل ہوسکے گا۔ پالیسی میں ہر فیلڈ کا اس کے ای آر امکان کے لئے باقاعدہ جائزہ لینا ، ای آر تکنیکوں کا مناسب استعمال اور ای آر پروجیکٹوں میں آنے والی لاگت کو کم کرنا شامل ہوگا۔ فیلڈز کا نامزد کردہ جائزہ لینا لازمی ہوگا، جنہیں حکومت موڈیفائی کرے گی اور ای آر پروجیکٹ پر تجارتی بنیاد پر کام شروع کرنے سے پہلے جائزہ لینا اس پالیسی کی اہم خصوصیات میں شامل ہے۔اضافہ شدہ وصولی (ای آر) کمیٹی، جو پٹرولیم اور قدرتی گیس کی وزارت ، ہائیڈرو کاربنس کے ڈائرکٹوریٹ جنرل (ڈی جی ایچ) اور دیگر ماہرین پر مشتمل ہوگی، پالیسی کا جائزہ لے گی اور اس پر عمل درآمد کرے گی۔ یہ پالیسی اس کی نوٹی فکیشن کی تاریخ سے 10 سال کے لئے موثر ہوگی۔البتہ مالی ترغیبات ای آر / یو ایچ سی پروجیکٹوں کی پیداوار شروع ہونے کی تاریخ سے 120 مہینوں کے لئے فراہم رہیں گے۔
وزیراعظم نریندر مودی کی پرگتی کے ذریعے گفتگو

نئی دہلی،22؍نومبر،وزیراعظم جناب نریندر مودی نے سرگرم حکمرانی اور بروقت نفاذ کے لئے آئی سی ٹی پر مبنی کثیر ماڈل والے پلیٹ فارم پرگتی (پی آر اے جی اے ٹی آئی) کے ذریعے اپنی 23ویں گفتگو کی صدارت کی۔ اس سے پہلے پرگتی کی 22 میٹنگوں میں کل 9.31لاکھ کروڑ کی سرمایہ کاری والے 200 پروجیکٹوں کا مجموعی جائزہ لیا گیا تھا۔ اس کے علاوہ 17 شعبوں میں عوامی شکایتوں کے ازالے کا بھی جائزہ لیا گیا ۔ آج اپنی 23ویں میٹنگ میں وزیراعظم نے صارفین سے متعلق شکایتوں سے نمٹنے اور ان کے ازالے کے تئیں پیش رفت کا جائزہ لیا۔ وزیراعظم کو صارفین کی شکایات کے تیز تر اور مؤثر ازالے کو یقینی بنانے کیلئے کی گئی کارروائی کے بارے میں مطلع کیا گیا۔ بڑی تعداد میں شکایتوں پر تشویش کا اظہار کرتے ہوئے وزیراعظم نے انتظامیہ کے بندوبست میں بہتری کی ضرورت پر زور دیا تاکہ اس سے صارفین کو فائدہ حاصل ہوسکے۔ وزیراعظم نے اتراکھنڈ، اڈیشہ، مغربی بنگال، کرناٹک، تمل ناڈو، کیرالہ، ناگالینڈ، آسام، مہاراشٹر، تلنگانہ اور آندھراپردیش سمیت کئی ریاستوں میں پھیلے ریلوے، سڑک، بجلی اور قابل تجدید توانائی کے شعبوں میں بنیادی ڈھانچے کے 9 پروجیکٹوں کی پیش رفت کا جائزہ لیا۔ ان پروجیکٹوں کی مجموعی لاگت 30 ہزار کروڑ روپے سے زیادہ ہے۔ وزیراعظم نے پردھان منتری کھنج شیتر کلیان یوجنا (پی ایم کے کے کے وائی) کے نفاذ میں پیش رفت کا بھی جائزہ لیا۔ انہوں نے کہا کہ ڈسٹرکٹ منرل فاؤنڈیشن (ڈی ایم ایف) کو مختص کئے گئے فنڈ کو ان اضلاع کو فی الحال درپیش مسائل کو حل کرنے، ترقیاتی معاملوں یا خسارے میں بڑی رکاوٹوں کو دور کرنے کیلئے استعمال کیا جانا چاہئے۔ انہوں نے کہا کہ یہ کام بہت دھیان کے ساتھ کیا جانا چاہئے تاکہ آزادی کے 75ویں سال، 2022 تک ہر ممکن حد تک مثبت نتائج حاصل کئے جاسکیں۔
وزیر اعظم  نریندر مودی نے پشپا کمل دہل ‘پرچنڈ’کو نیپال کا وزیر اعظم منتخب ہونے پر مبارکباد دی ہے

وزیر اعظم جناب نریندر مودی نے کامریڈ پرچندا کو نیپال کا وزیر اعظم منتخب ہونے پر مبارکباد دی ہے۔ وزیر اعظم نے ٹویٹ کیا؛ ‘‘ کامریڈ پرچندا کو نیپال کا وزیر اعظم منتخب ہونے پر دل کی گہرائیوں سے مبارکباد۔ ہندوستان اور نیپال کے درمیان منفرد تعلقات گہرے ثقافتی روابط اور عوام سے عوام کے گرمجوشی پر مبنی ہیں۔ میں اس دوستی کو مزید مضبوط کرنے کے لیے آپ کے ساتھ مل کر کام کرنے کا منتظر ہوں۔’’
وزیر عظم 28 اگست کو ، جلیاں والا باغ اسمارک کے از سر نوتعمیر شدہ کامپلیکس کو قوم کے نام وقف کریں گے

نئی دہلی 26 اگست 2021: وزیر اعظم جناب نریندر مودی 28 اگست 2021 کو شام 6:25 بجے ویڈیو کانفرنسنگ کے توسط سے، جلیاں والا باغ اسمارک کے از سر نو تعمیر شدہ کامپلیکس کو قوم کے نام وقف کریں گے۔ وہ اسمارک پر تیار کی گئیں موزیم گیلریوں کا بھی افتتاح کریں گے۔ تقریب کے دوران کامپلیکس کی تجدیدکاری کے لئے حکومت کے ذریعہ کیے گئے متعدد ترقیاتی اقدامات کو بھی پیش کیا جائے گا۔ کی گئیں پہل قدمیاں بے کار اور کم استعمال میں آنے والی عمارتوں کے حسب منشا ازسر نو استعمال کے ذریعہ چار میوزیم گیلریاں تیار کی گئی ہیں۔ یہ گیلریاں پروجیکشن میپنگ اور تھری ڈی پرزنٹیشن کے علاوہ آرٹ اور مجسمہ کی تنصیب سمیت آڈیو۔ویژووَل تکنالوجی کے امتزاج کے ساتھ تاریخی اہمیت کے حامل ان واقعات کو پیش کرتی ہیں جو اُس دور میں رونما ہوئے ۔ 13 اپریل 1919 میں رونما ہوئے واقعات کا منظر پیش کرنے کے لئے آواز اور روشنی کا ایک پروگرام تیار کیا گیا ہے۔ کامپلیکس میں متعدد ترقیاتی پہل قدمیاں کی گئی ہیں۔ پنجاب کے مقامی فن تعمیر سے ہم آہنگ، وسیع ہیریٹیج بحالی کے کام انجام دیے گئے ہیں۔ شہیدی کنویں کی مرمت کے بعد اسے جدید سوپر اسٹرکچر کے ساتھ بحال کیا گیا ہے۔ باغ کا قلب، جیوتی اسمارک، کو بحال کیا گیا ہے، پانی کے تالاب کو از سر نو بحال کیا گیا، بہتر آمدورفت کے لئے راستوں کو چوڑا کیا گیاہے۔ کچھ نئی سہولتوں کا بھی اضافہ کیا گیا ہے، جن میں، اشاروں والے بورڈس لگاکر نقل و حمل کے لئے ازسر نو تیار کیے گئے راستے؛ اہم مقامات پر روشنی، دیسی شجرکاری کے ساتھ لینڈ اسکیپنگ اور ہارڈ اسکیپنگ؛ اور پورے باغ میں آڈیو نوڈس کی تنصیب جیسی سہولتیں شامل ہیں۔ اس کے علاوہ، سالویشن گراؤنڈ، امر جیوتی اور فلیگ ماسٹ کے لئے نئے علاقے تیار کیے گئے ہیں۔ مرکزی وزیر ثقافت، ہاؤسنگ اور شہری امور کے مرکزی وزیر، ثقافت کے وزیر مملکت، پنجاب کے وزیر اعلیٰ اور گورنر؛ ہریانہ، اتراکھنڈ اور ہماچل پردیش کے وزرائے اعلیٰ؛ پنجاب کے لوک سبھا اور راجیہ سبھا کے اراکین، جلیاں والا باغ نیشنل قومی میمورئیل ٹرسٹ کے اراکین، اور دیگر حضرات اس موقع پر موجود ہوں گے۔
کابینہ نے انفارمیشن ٹکنالوجی  کے ہندستانی اداروں کے    قوانین میں

نئی دہلی، 5 فروری /وزیراعظم جناب نریندر مودی کی سربراہی میں حسب ذیل منظوری دی ہے۔ انڈین انفارمیشن ٹکنالوجی اداروں کےقوانین ترمیمی بل2020 کو پیش کرنا۔ 20 آئی آئی آئی ٹیز (پی پی پی) میں ہر ایک اور آئی آئی آئی ٹی ڈی ایم کرنول (آئی آئی آئی ٹی-سی ایف ٹی آئی) میں ایک عہدہ سمیت ڈائریکٹرس کے 21 عہدوں کی استقدامی منظوری۔ 20 آئی آئی آئی ٹیز (پی پی پی) میں ہرایک اور آئی آئی آئی ٹی ڈیم ایم کرنول (آئی آئی آئی ٹی-سی ایف ٹی آئی)میں ایک عہدہ سمیت رجسٹرار کے 21 عہدوں کے لئے استقدامی منظوری۔ اثرات: اس بل سے باقی پانچ آئی آئی آئی ٹیز (پی پی پی) کے ساتھ ساتھ سرکاری نجی شراکت داری والے 15 انڈین انسٹی ٹیوٹ آف ٹکنالوجی کو ڈگریاں عطا کرنے کے قومی اہمیت کے ادارے کی شکل میں قرار دیا جاسکے گا۔ اس سےوہ کسی یونی ورسٹی یاقومی اہمیت کے ادارے کی طرح ٹکنالوجی ادارے (بی ٹیک ) یا ماسٹر آ ف ٹکنالوجی (ایم ٹیک) یا پی ایچ ڈی ڈگری کے لقب دینے کا استعمال کرنے کے لئے حق دار ہوجائے گا۔ اس سے یہ ادارہ انفارمیشن ٹکنالوجی کے شعبہ میں ملک میں ایک مضبوط تحقیقی سہولت فروغ دینے کے لئے درکار کافی طلبا کو راغب کرنے میں بھی مدد گار ہوگا۔ تفصیلات 1۔سال 2014اور2017 کے اہم قوانین میں ترمیم کے لئے انڈین انفارمیشن ٹکنالوجی کے ادارے کے قوانین میں ترمیمی بل 2020 کو پیش کرنا۔ 2۔ سورت ، بھوپال، بھاگلپور، اگرتلہ اور رائے چور میں سرکاری نجی شراکت داری کے تحت انڈین انفارمیشن کے 5 انسٹی ٹیوٹ کو قانونی حیثیت دینا اور انہیں انڈین انسٹی ٹیوٹ آف ٹکنالوجی/پبلک پرائیوٹ شراکت داری)قانون 2017 کے تحت انفارمیشن ٹکنالوجی کے 15 موجودہ انڈین انسٹی ٹیوٹ کے ساتھ ساتھ قومی اہمیت کے اداروں کے طور پر قرار دینا۔ سورت ، بھوپال، بھاگلپور ، اگرتلہ اور رائچور کے آئی آئی آئی ٹی اداروں کو باقاعدہ بنانا اس منظوری کا اہم مقصد ہے۔ یہ آئی آئی آئی ٹیز 1860 کے سوسائٹیز رجسٹریشن ایکٹ کے تحت درج شدہ سوسائٹیز کے طور پر پہلے ہی کام کررہے ہیں۔ اب انہیں سرکاری نجی شراکت داری طریقہ کار کی اسکیم کے تحت قائم کئے گئے دیگر 15 آئی آئی آئی ٹیز اداروں کی طرح آئی آئی آئی ٹی (پی پی پی) قانون 2017 کے تحت شامل کیا جائے گا۔ اس کے علاوہ آئی آئی آئی ٹی ڈی ایم کرنول آئی آئی آئی ٹی قانون 2014 کے مطابق قائم کیا گیا ہے اور وہ آئی آئی ٹی الہ آباد ، آئی آئی آئی ٹی ایم گوالیار ، آئی آئی آئی ٹی ڈی ایم، جبلپور، آئی آئی آئی ڈی ایم کانچی پورم کے ساتھ کام کررہا ہے۔ ان آئی آئی آئی ٹیز میں ڈائریکٹر اور رجسٹرار کی پوسٹ پہلے ہی موجود ہے اور موجودہ تجویز انہیں بنا کسی اضافی مالی آمدنی کے صرف رسمی طور سے ادا کرتا ہے۔ پس منظر: آئی آئی آئی ٹیز کا مقصد انفارمیشن ٹکنالوجی کے شعبے میں اعلی تعلیم اور تحقیق کو فروغ دینا ہے۔ پبلک پرائیوٹ شراکت داری ( آئی آئی ٹی پی پی پی) طریقہ کار کے مطابق 20 نئے آئی آئی آئی ٹیز کے قیام کی اسکیم کے تحت جس کی 2010-11-26 کو مرکزی کابینہ کی طرف سے منظور ی دی گئی ہے ، 15 آئی آئی آئی ٹیز کو پہلے ہی آئی آئی آئی ٹی(پی پی پی ) کے قانون 2017 میں شامل کیاگیا ہے جبکہ باقی پانچ آئی آئی ٹیز کو قانون کو شیڈول کے تحت شامل کیا جانا ہے۔ 2014 کے انفارمیشن ٹکنالوجی کے انڈین انسٹی ٹیوٹ کے قانون اور ہندستان کے انفارمیشن ٹکنالوجی اداروں کے (سرکاری نجی شراکت داری) قانون 2017 ہند سرکار کے مثالی اقداما ت ہیں تاکہ انفارمیشن ٹکنالوجی کے شعبے میں معلومات فراہم کی جاسکیں جس سے ملک کو درپیش چیلنجوں کا حل تلاش کیا جاسکے ۔ ۔۔۔۔۔۔۔۔۔۔۔ م ن۔ح ا ۔ ج۔
وزیراعظم اور فرانس کے صدر عزت مآب ایمینول میکخوا ں کے درمیان ٹیلی فون پر بات چیت

وزیراعظم جناب نریندر مودی نے آج جمہوریہ فرانس کے صدر عزت مآب ایمینول میکخوا ں سے ٹیلی فون پر بات چیت کی۔ وزیر اعظم نے فرانس میں سیلاب اور جنگل میں آگ لگنے کے واقعے پر صدر میکخوا ں کو ہندوستان کے مکمل تعاون کا یقین دلایا۔ دونوں لیڈروں نے دفاعی تعاون کے پروجیکٹوں اور سول نیو کلیائی توانائی میں تعاون سمیت جاری دو طرفہ اقدامات کا جائزہ لیا۔ انہوں نے عالمی خوراک کے تحفظ سے متعلق معاملات سمیت اہم جیوپولیٹیکل چیلنجو ں کے بارے میں بھی تبادلہ خیال کیا۔دونوں لیڈروں نے حالیہ برسوں میں ہند-فرانس اسٹریٹجک شراکتداری کے سلسلے میں حاصل کی گئی گہرائی اور استحکام پر اطمینان کا اظہار کیا اور تعاون کے نئے شعبوں میں تعلقات کو وسعت دینے کے لئے مل کر کام جاری رکھنے پر اتفاق کیا۔
وزیراعظم نریندر مودی نے شری منت چھترپتی شیواجی راجےبھوسلے جی کے انتقال پر تعزیت کااظہار کیا

وزیراعظم جناب نریندر مودی نے شری منت چھتر پتی شیواجی جی راجے بھوسلے جی کے انتقال پر گہرے رنج وغم کااظہار کیا ہے ۔ جناب مودی نے کہا کہ وہ ایک زبردست اورہمہ گیر شخصیت کے مالک تھے جنہوں نے عوام کی زبردست خدمت کی اوران کے لئے انتھک کام کیا۔ وزیراعظم نے ٹویٹ کیا : ’’شری منت چھترپتی شیواجی راجے بھوسلے جی کے انتقال پر افسوس ہوا ہے، وہ ایک محترک اورکثیر جہتی شخصیت سے جنہوں نے لوگوں کی زبردست خدمت کی ۔ انہوں نے ستارہ کی ترقی کے لئے زبردست کام کیا اور ستارہ کی ترقی میں ان کااہم تعاون ہے ۔ ان کے کنبے، دوستوں اور چاہنےوالوں کو خراج عقیدت پیش کرتاہوں ۔ ا وم شانتی‘‘۔
وزیر اعظم نے کامن ویلتھ گیمز میں پیرا پاور لفٹنگ مردوں کے ہیوی ویٹ مقابلے میں طلائی تمغہ جیتنے پر سدھیر کو مبارکباد دی

وزیر اعظم جناب نریندر مودی نے کامن ویلتھ گیمز 2022 میں پیرا پاور لفٹنگ مردوں کے ہیوی ویٹ مقابلے میں طلائی تمغہ جیتنے پر سدھیر کو مبارکباد دی ہے۔ ایک ٹویٹ میں، وزیر اعظم نے کہا؛ ‘‘سدھیر کی طرف سے سی ڈبلیو جی 2022 کے پیرا اسپورٹس میڈل کی گنتی کا ایک شاندار آغاز! انہوں نے ایک باوقار گولڈ جیتا اور ایک بار پھر اپنی لگن اور عزم کا مظاہرہ کیا۔ وہ مسلسل میدان میں اچھی کارکردگی کا مظاہرہ کر رہےہیں۔ مستقبل میں ان کی تمام کوششوں کے لیے انہیں مبارکباد اور نیک خواہشات۔ ’’
حفظان صحت اور خوشحالی کے شعبے میں بھارت اور جاپان کے مابین  تعاون کے مفاہمت نامے کو کابینہ کی منظوری

نئی دہلی، 6دسمبر 2018/وزیراعظم جناب نریندر مودی کی صدارت میں منعقدہ کابینہ کمیٹی نے 29 اکتوبر 2018 کو حفظان صحت اور خوشحالی کے شعبہ میں بھارت اور جاپان کے درمیان ہوئے تعاون سے متعلق مفاہمت (ایم او سی) کو بعد از وقوع آج اپنی منظوری دے دی ہے۔ ایم او سی میں تعاون کے درج ذیل شعبوں کا احاطہ کیا گیا ہے: (الف) مخصوص پروجیکٹوں کا فروغ: ہر ایک شعبہ میں اہلیت کے نئے شعبوں پر توجہ سمیت اکیوٹ میڈیسن ، سرجری اور ٹراما کے شعبہ میں انسانی وسائل کے فروغ۔ طبی جانچ کے لئے جدید مشترکہ جانچ کی تجربہ گاہوں کا قیام صحت کی دیکھ بھال کرنے والے کارکنان کے زیر تربیت امیدواروں کے لئے جاپانی زبان میں تعلیم کے مراکز کا قیام دونوں ملکوں میں اے یو ایم ایس جیسے تیسرے کیئر مراکز کے مابین اشتراک کا قیام اور جاپان سے سند یافتہ کیئر ورکر بھیج کر کیئر ورکروں کے تکنیکی عبوری تربیتی پروگراموں کے معمر افراد کی دیکھ بھال کے لئے امدادی ادارے بھیجنا اور نصاب نیز و درسی کتابیں فراہم کرنا تاکہ جاپان کو تربیت یافتہ کیئر گیور مہیا کرایا جاسکے۔ (ب)بنیادی ڈھانچہ کا فروغ: مرکزی منظم حفظان صحت تقسیمی مرکز کا قیام صحت مند اور قابل استطاعت بیت الخلا جیسے آن سائیٹ پروسیسنگ تک رسائی کو بہتر بناکر صفائی ستھرائی کی حالت کو بہتر بنانا طریقہ علاج میں مریضوں کا ڈاٹا کے تجزیہ اور مواصلاتی ٹکنالوجی نیز آر ٹی فیشل انٹلی جینس کے ادارہ جاتی اشتراک کا فروغ بھارت میں بھارت –جاپان اختراعی ہب بھارت میں ہائی اینڈ موبائیل بی ایس ایل 3 لیب سہولیات کا قیام اور میک ان انڈیا کے تحت مینوفیکچرنگ یونٹوں کے قیام پر خصوصی توجہ کے ساتھ حفظان صحت کی تشخیص کے نکات سمیت ہائی اینڈ میڈیکل ڈیوائس کے تعلق سے اشتراک (ج) فروغ انسانی انسانی وسائل اور تحقیق کے فروغ اور ایم ای –پی وائی او نیز آیوروید جیسے صحت کے خود انضباط کے فروغ کے پروجیکٹ اور بھارت- جاپان پبلک اور پرائیوٹ حفظان صحت فورم کا انعقاد (د) دوسرے شعبہ جیسے آیوش مان بھارت پروگرام اور دوسرے پہل نیز اے ایچ ڈبلیو ایم کے مابین ہم آہنگی کو فروغ دینے کے تعلق سے باہمی فیصلے کئے جاسکتے ہیں۔ (ہ) اس ایم او سی کے تحت تعاون کے فروغ کے لئے باہمی طور پر فیصلہ کیا جاسکتا ہے۔ تعاون کی مزید تفصیلی وضاحت اور اس ایم او سی کے عمل درآمد کی نگرانی کے لئے اعلی سطحی مشاورتی میکنزم کے طور پر یہ ایک مشترکہ کمیٹی تشکیل دی جائے گی۔ ۔۔۔۔۔۔۔۔۔۔ م ن۔ش س ۔ ج۔
وزیر اعظم نے دولت مشترکہ کھیل  2022 میں خواتین کے جیولن تھرو میں کانسی کا تمغہ جیتنے پر انو رانی کو مبارکباد دی

وزیر اعظم جناب نریندر مودی نے دولت مشترکہ کھیل 2022 میں خواتین کے جیولین تھرو میں کانسی کا تمغہ جیتنے پر انو رانی کو مبارکباد دی ہے۔ وزیر اعظم نے ٹویٹ کیا؛ ’’انو رانی بہترین ایتھلیٹ ہیں۔ انہوں نے زبردست لچک اور اعلیٰ ترین مہارت کا مظاہرہ کیا۔ مجھے خوشی ہے کہ انہوں نے جیولن میں کانسی کا تمغہ جیتا ہے۔ ان کے لئے بہت بہت مبارک باد۔ مجھے یقین ہے کہ وہ آنے والے برسوں میں بہترین کارکردگی کا مظاہرہ کرتی رہے گی۔ #Cheer4India ‘‘ ۔۔۔۔۔۔۔۔۔۔۔ ش ح۔ا گ ۔ن ا۔
مرکزی کابینہ نے کین-بیتوا ندیوں کو آپس میں جوڑنے کے پروجیکٹ کو منظوری دی

وزیر اعظم جناب نریندر مودی کی صدارت میں مرکزی کابینہ نے آج کین-بیتوا ندیوں کو آپس میں جوڑنے کے پروجیکٹ کے لیے فنڈنگ اور نفاذ کو منظوری دے دی ہے۔ کین-بیتوا لنک پروجیکٹ کی کل لاگت 44605 کروڑ روپے آنے کا تخمینہ لگایا گیا ہے، جو 21-2020 کی قیمتوں کی بنیاد پر ہے۔ مرکزی کابینہ نے پروجیکٹ کے لیے مرکزی تعاون کی شکل میں 39317 کروڑ روپے، امدادی رقم کے طور پر 36290 کروڑ روپے اور قرض کی شکل میں 3027 کروڑ روپے کی رقم کو منظور کیا ہے۔ یہ پروجیکٹ ہندوستان میں ندیوں کو آپس میں جوڑنے کے دیگر پروجیکٹوں کی بھی راہ ہموار کرے گی اور دنیا کے سامنے ہماری عقل و فہم اور نقطہ نظر کا بھی ثبوت پیش کرے گا۔ اس پروجیکٹ کے تحت کین کا پانی بیتوا ندی میں بھیجا جائے گا۔ یہ داؤ دھام بند کی تعمیر اور دونوں ندیوں سے نہر کو جوڑنے، لوور اور پروجیکٹ، کوٹھا بیراج اور بینا کامپلکس پروجیکٹ کے ذریعے پورا کیا جائے گا۔ پروجیکٹ سے 10.62 لاکھ ہیکٹیئر رقبے کی سالانہ سینچائی ہو سکے گی، تقریباً 62 لاکھ کی آبادی کو پینے کا پانی ملے گا اور 103 میگا واٹ پن بجلی اور 27 میگا واٹ شمسی توانائی پیدا ہوگی۔ پروجیکٹ کو اعلیٰ ٹیکنالوجی کے ساتھ آٹھ سالوں میں نافذ کرلینے کی تجویز ہے۔ یہ پروجیکٹ پانی کی کمی سے پریشان بندیل کھنڈ کے لیے بہت فائدہ مند ہے۔ یہ پورا علاقہ مدھیہ پردیش اور اتر پردیش ریاستوں میں پھیلا ہے۔ اس پروجیکٹ سے مدھیہ پردیش کے پنّا، ٹیکم گڑھ، ساگر، دموہ، دتیا، ودیشہ، شیوپوری اور رائے سین اور اتر پردیش کے باندہ، مہوبہ، جھانسی اور للت پور کو بہت فائدہ ہوگا۔ اس پروجیکٹ سے زرعی سرگرمیوں کو بڑھنے اور روزگار پیدا ہونے سے بندیل کھنڈ کے پس ماندہ علاقوں میں سماجی و اقتصادی خوشحالی میں تیزی آنے کا امکان ہے۔ اس سے علاقے میں بحران کی وجہ سے ہونے والی نقل مکانی کو بھی روکنے میں مدد ملے گی۔ اس پروجیکٹ سے ماحولیاتی مینجمنٹ اور سیکورٹی مجموعی طور پر ممکن ہوگی۔ اس مقصد کے لیے ایک جامع مینجمنٹ پلان کو وائلڈ لائف انسٹی ٹیوٹ آف انڈیا حتمی شکل دے رہا ہے۔ پس منظر: 22 مارچ، 2021 کو ملک میں ندیوں کو آپس میں جوڑنے کے پہلے اہم مرکزی پروجیکٹ کو نافذ کرنے کے لیے مرکزی جل شکتی کی وزارت اور مدھیہ پردیش اور اتر پردیش کے وزرائے اعلیٰ کے درمیان ایک تاریخی معاہدہ پر دستخط ہوئے تھے۔ یہ معاہدہ جناب اٹل بہاری واجپئی کے اُس وژن کو نافذ کرنے کے بین ریاستی تعاون کی تکمیل ہے، جس وژن کے تحت ندیوں کو آپس میں جوڑ کر پانی کو ایک مقام سے دوسرے مقام پر لے جانے کا خیال ہے، جہاں عام طور پر سوکھا پڑتا ہے اورجن علاقوں میں پانی کی زبردست قلت ہے۔
وزیراعظم نے ہماچل پردیش میں موسلادھار بارش کے تعلق سے تشویش ظاہر کی

نئی دہلی، 12 جولائی، 2021 : وزیراعظم جناب نریندر مودی نے ہماچل پردیش میں موسلادھار بارش کے تعلق سے تشویش ظاہر کی اور کہا کہ صورتحال پر قریب سے نظر رکھی جارہی ہے۔ ایک ٹویٹ میں وزیراعظم نے کہا کہ ،‘‘ موسلادھار بارش کی وجہ سے ہماچل پردیش میں صورتحال پر قریبی نظر رکھی جارہی ہے ۔ حکام ریاستی حکومت کے ساتھ کام کررہے ہیں۔ تمام ممکنہ مدد فراہم کی جارہی ہے ۔ میں متاثرہ علاقوں میں لوگوں کے تحفظ کے لئے دعا گو ہوں ۔’’
وزیراعظم زرعی بنیادی ڈھانچے کے فنڈ کے تحت کل مالی سہولت کا آغاز  کریں گے اور پی ایم کسان کے تحت فائدے جاری کریں گے

ایک لاکھ کروڑ روپے کے زرعی بنیادی ڈھانچے کے فنڈ سے فصل کے بعد کے بندوبست سے متعلق بنیادی ڈھانچے اور کمیونٹی فارمنگ کے اثاثوں کی تشکیل کے کام میں تیزی آئے گی پی ایم کسان کی چھٹی قسط کے تحت 8.5 کروڑ سے زیادہ کسانوں کو 17 ہزار کروڑ روپے کی رقوم جاری کی جائیں گی نئی دہلی،8 اگست ، 2020 / وزیراعظم جناب نریندر مودی 9 اگست کو صبح 11 بجے ویڈیو کانفرنسنگ کے ذریعے زرعی بنیادی ڈھانچے فنڈ کے تحت ایک لاکھ کروڑ روپے کی مالی سہولیت کا آغاز کریں گے۔ وزیراعظم پی ایم کسان اسکیم کے تحت 8.5 کروڑ کسانوں کو 17 ہزار کروڑ روپے کے فنڈ کی چھٹی قسط جاری کریں گے۔ اس تقریب میں لاکھوں کسان ، کوآپریٹیو سوسائٹیاں اور ملک بھر کے شہری شامل ہوں گے۔ زراعت اور کسانوں کی بہبود کے مرکزی وزیر جناب نریندر سنگھ تومر بھی اس موقعے پر موجود ہوں گے۔ مرکزی کابینہ نے ایک لاکھ کروڑ روپے کے زرعی بنیادی ڈھانچے کے فنڈ کے تحت مالی سہولت کی مرکزی شعبے کی اسکیم کو منظوری دی ہے۔ اس فنڈ سے فصل کے بعد کے بندوبست سے متعلق بنیادی ڈھانچے اور کولڈ اسٹوریج، کلکشن مرکزوں ، ڈبہ بندی کے کارخانوں وغیرہ جیسے کمیونٹی فارمنگ اثاثوں کی تشکیل کے عمل میں تیزی آجائے گی۔ اِن اثاثوں سے کسان اپنی پیداوار کی زیادہ قیمت حاصل کر سکیں گے ، جیسے کہ وہ اپنی پیداوار کو ذخیرہ کر سکیں گے اور زیادہ قیمت پر فروخت کر سکیں گے، ضائع ہونے کو کم کر سکیں گے نیز ڈبہ بندی اور ویلیو ایڈیشن میں اضافہ کر سکیں گے۔ ایک لاکھ کروڑ روپے کثیر قرضہ جاتی اداروں کے ساتھ اشتراک میں مالی سہولت کے تحت ایک لاکھ کروڑ روپے کی منظوری دی جائے گی : 12 سرکاری شعبے کے بینکوں میں سے گیارہ نے ڈی اے سی اینڈ ایف ڈبلیو کے ساتھ پہلے ہی مفاہمتی قرار داد پر دستخط کیے ہوئے ہیں۔ اِن پروجیکٹوں پر عمل درآمد کے امکان میں اضافے کے لیے مستفیدین کو شرح سود میں تین فیصد کی رعایت اور دو کروڑ روپے تک کی قرض گارنٹی فراہم کی جائے گی۔ اسکیم سے فائدہ اٹھانے والوں میں کسانوں ، پی اے سی ایس، مارکیٹنگ کو آپریٹیو سوسائٹیز ، ایف پی او، ایس ایچ جی، جوائنٹ لائبلیٹی گروپوں ، کثیر مقصدی کوآپریٹیو سوسائٹیز، زرعی صنعت کاروں ، اسٹارٹ اپس اور مرکزی / ریاستی ایجنسی یا مقامی اداروں کی اسپانسر کردہ سرکاری پرائیویٹ پارٹنرشپ کے پروجیکٹ شامل کیے جائیں گے۔ پردھان منتری کسان سمان ندھی یوجنا (پی ایم – کسان) اسکیم کے تحت جو یکم دسمبر 2018 کو شروع کی گئی تھی 9.9کروڑ سے زیادہ کسانوں کو 75 ہزار کروڑ روپے کے براہ راست نقد فائدے فراہم کیے گیے ہیں۔ اس سے یہ کسان اپنی زرعی ضروریات کو پورا کر سکیں گے اور اپنے کنبوں کی مدد کر سکیں گے۔ اس اسکیم سے لاک ڈاؤن کے دوران کسانوں کی مدد کے لیے تقریباً 22 ہزار کروڑ روپے جاری کر کے کووڈ – 19 وبا کے دوران کسانوں کو فائدہ ہو سکے گا۔ ۔۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔
وزیر اعظم 31 جنوری کو این سی ڈبلیو کے 30 ویں یوم تاسیس کی تقریب سے خطاب کریں گے

نئی دہلی۔ 30 جنوری وزیر اعظم جناب نریندر مودی قومی کمیشن برائے خواتین (این سی ڈبلیو) کے 30 ویں یوم تاسیس کی تقریب سے 31 جنوری 2022 کو شام 4:30 بجے ویڈیو کانفرنسنگ کے ذریعہ خطاب کریں گے۔ پروگرام کا موضوع ‘شی دی چینج میکر’ ہے، جس کا مقصد مختلف شعبوں میں خواتین کی کامیابیوں کواجاگر کرنا ہے۔ ریاستی کمیشن برائے خواتین، ریاستی حکومتوں میں خواتین اور بچوں کی ترقی کا شعبہ، یونیورسٹی اور کالج کے اساتذہ اور طلباء، رضاکار تنظیمیں، خواتین کاروباری اور کاروباری انجمنیں اس تقریب میں شرکت کریں گی۔ اس موقع پر خواتین اور بچوں کی ترقی کی مرکزی وزیر بھی موجود رہیں گی۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (